लंदन में हॉकी वर्ल्ड लीग (डब्ल्यूएचएल) सेमीफाइनल खेल रहे भारत के पूर्व कप्तान सरदार सिंह की मुश्किलें खत्म होती नजर नहीं आ रहीं. उन्हें 25 जून को टूर्नामेंट खत्म होने से पहले दूसरे दौर की पूछताछ के लिए फिर बुलाया जा सकता है. भारतीय हॉकी टीम के कोच रोलैंट ओल्टमैंस ने पुष्टि की है कि सरदार सिंह सोमवार रात लीड्स से लंदन लौट चुके हैं. उन्हें उसी सालभर पुराने 'यौन उत्पीड़न' मामले में यॉर्कशायर पुलिस ने तलब किया था. पूछताछ के लिए गए सरदार सिंह के साथ एक वकील और एसिस्टेंट कोच जुगराज सिंह भी थे.